Allerede som trettenåring fikk Asta Marie Eriksen sitt store gjennombrudd, og med det også et kallenavn som skulle følge henne gjennom det meste av livet – nemlig , etter rollefiguren hun gestaltet. Ernst Rolfs revy hadde 1. juli 1923 première på Casino i Stortingsgaten. Rolf bekledte selv hovedrollen, og ved hans side opptrådte Asta Marie Eriksen som hans lillesøster i revyen. Revyen ble en kjempesuksess, og det var utsolgte hus i tre måneder i strekk.